GLOBAL โบรกฯชี้กำไร Q2/63 ดีกว่าคาด-พร้อมปรับกำไรปี 63-64 ขึ้นแนะซื้อเป้า 20 บ.
GLOBAL โบรกฯชี้กำไร Q2/63 ดีกว่าคาด-พร้อมปรับกำไรปี 63-64 ขึ้นแนะซื้อเป้า 20 บ.
GLOBAL โบรกฯชี้กำไร Q2/63 ดีกว่าคาด-พร้อมปรับกำไรปี 63-64 ขึ้นแนะซื้อเป้า 20 บ.
21 ก.ค. 2563

บล.ฟินันเซีย ไซรัส ระบุในบทวิเคราะห์วันนี้(21 ก.ค.63) ว่า บริษัท สยามโกลบอลเฮ้าส์ จำกัด (มหาชน)  หรือ GLOBAL  แนะนำซื้อ ราคาเป้าหมายปี 2021 ที่ 20 บาท แนวโน้มกำไร ไตรมาส 2/63 ดีกว่าที่เคยคาด Product mix ที่ดีมากทำให้ House brand เพิ่มเป็น 18% จาก 17% ของรายได้และการ Sourcing ที่ดีขึ้น บวกกับคุมรายจ่ายเข้มงวด ทำให้คาดกำไร 452 ลบ. -27% เทียบไตรมาสก่อนหน้า, -13% เทียบช่วงเดียวกันของปีก่อน หดตัวน้อยกว่าคาด
ผ่านจุดต่ำสุดแล้วใน ไตรมาส 2/63 SSSG ก.ค. ทรงตัวถึงบวกเล็กน้อยและกลับมาเปิดสาขาที่ 2 ของปีแล้ว ถือว่าฟื้นตัวเร็ว และมีแผนเปิดอีก 4 สาขาในไตรมาส 4/63 ปรับกำไรปี2563-2564 ขึ้นปีละ 8.5% เป็น +1% ปีนี้ (เดิม -7%) และ +23% ปีหน้า